**Критеријуми оцењивања ученика, предмет Информатика и рачунарство**

**V разред**

|  |  |  |  |
| --- | --- | --- | --- |
| **ОБЛАСТ/ТЕМА: ИНФОРМАЦИОНО-КОМУНИКАЦИОНЕ ТЕХНОЛОГИЈЕ** | | | |
| **ОЦЕНА 2** | **ОЦЕНА 3** | **ОЦЕНА 4** | **ОЦЕНА 5** |
| Ученик:  -препознаје примену информатике  и рачунарства у савременом  животу;  - користи ИКТ уређаје у свакодневним активностима на основном нивоу;  - дефинише хардвер, софтвер и сервисе;  - прилагоди радно окружење кроз основна подешавања;  - креира фолдер и манипулише њиме уз помоћ наставника;  - уноси текс у документ и презентацију;  - додаје нетекстуалне делове документу на основном ниво (додаје слику, брише је, нацрта облик, црта табелу на најједноставнији начин уз визуелну помоћ иконице);  - сачува документ и презентацију | Ученик:  -објасни својим речима примену информатике и рачунарства у савременом животу;  - користи ИКТ уређаје у свакодневним активностима;  - разликује хардвер, софтвер и сервисе;  - прилагоди радно окружење;  - креира фолдер и манипулише њиме уз делимичну помоћ наставника;  - уноси текс у документ и презентацију;  - додаје нетекстуалне делове документу уз асистенцију наставника (додаје слику, манипулише с њом, црта облик и форматира га, црта табелу и додаје редове и колоне, спаја поља);  - сачува документ и презентацију;  - штапа документ и презентује презентацију уз помоћ наставника | Ученик:  - илуструје кроз примере примену информатике и рачунарства у савременом животу;  - користи ИКТ уређаје у свакодневним активностима;  - класификује рачунарски систем и апликације на: хардвер, софтвер и сервисе;  - самостално прилагоди радно окружење;  - самостално креира фолдер и манипулише њиме;  - уноси текс у документ и презентацију;  - самостално додаје нетекстуалне делове документу;  - сачува документ и презентацију;  - штапа и дистрибуира документ и презентује; | Ученик:  - дискутује о могућем правцу развоја појединих области савременог рачунарства;  - аргументује своје мишљење;  - класификује информације о примени информатике и рачунарства у савременом животу, води расправу, закључује, организује групни рад, извештава о прочитаном;  - процењује сам себе, свој рад и рад других;  - самостално креира документа и презентације, штампа их и презентује;  - размењује искуства на форумима о примени информатике и рачунарства у савременом животу и и креирању текстуалних докумената и презентације. |

|  |  |  |  |
| --- | --- | --- | --- |
| **ОБЛАСТ/ТЕМА: ДИГИТАЛНА ПИСМЕНОСТ** | | | |
| **ОЦЕНА 2** | **ОЦЕНА 3** | **ОЦЕНА 4** | **ОЦЕНА 5** |
| Ученик:   * каже дефиницију Интернета; * приступа Интернету; * уз помоћ наставника претражује одговарајући садржај; * препознаје ризик зависности од технологија и доводи га у везу са својим здрављем. | Ученик:   * објасни својим речима Интернет; * наброји сервисе Интернета; * разликује функције интернет сервиса; * препознаје употребу ИКТ уређаја на одговоран и сигуран начин и присети се правила безбедног рада на интернету; * приступа интернету, уз помоћ наставника претражује, проналази информације у дигиталном окружењу и преузима их на свој уређај. | Ученик:   * информацијама на интернету приступа критички; * користи у свакодневним активностима различите сервисе Интернета; * спроводи поступке за заштиту личних података и приватности на интернету | Ученик:  - приступа Интернету, самостално претражује, проналази информације у дигиталном окружењу и преузима их на свој уређај;  - информацијама на интернету приступа критички;  - разуме значај ауторских права;  - спроводи поступке за заштиту личних података и приватности на интернету;  - разликује безбедно од небезбедног, пожељног од непожељног понашања на Интернету;  - објасни појам ауторских права и разликује основне лиценце за дељење садржаја;  - рационално управља временом које проводи у раду са технологијом и временом које проводи на Интернету. |

|  |  |  |  |
| --- | --- | --- | --- |
| **ОБЛАСТ/ТЕМА: РАЧУНАРСТВО** | | | |
| **ОЦЕНА 2** | **ОЦЕНА 3** | **ОЦЕНА 4** | **ОЦЕНА 5** |
| Ученик:   * каже дефиницију програмирања; * наброји неке програмске језике; * самостално покрене Скреч; * уме да промени лик и позорницу у Скречу. | Ученик:   * објасни својим речима шта је програмирање; * класификује програмске језике на текстуалне и графичке; * поређа редослед корака у решавању једноставног логичког проблема; * демонстрира кретање лика на позорници; * креира једноставан рачунарски програм у визуелном окружењу (у Скречу). | Ученик:   * упореди текстуалне и графичке програмске језике; * размишља на алгоритамски начин; * креира рачунарски програм у визуелном окружењу (у Скречу); * примењује програмске структуре и блокове наредби; * користи математичке и логичке операторе за израчунавања; * презентује рад свог програма. | Ученик:  - дискутује о програмирању и програмским језицима;   * размишља на алгоритамски начин;   - аргументује своје мишљење;  - класификује информације из области програмирања, води расправу, закључује, организује групни рад, извештава о прочитаном;  - процењује сам себе, свој рад и рад других;   * самостално креира рачунарски програм у визуелном окружењу (у Скречу) примењујући програмске структуре и блокове наредби, као и математичке и логичке операторе за израчунавања;   - размењује искуства на форумима из области програмирања |

**Прилагођени Критеријуми оцењивања ученика у школској 2020/21.**

У школској 2020/21. доследно смо се придржавали усвојених Критеријума оцењивања уз неке мање измене. Како се настава реализовала по комбинованом моделу (у школи и на даљину) постојала је **корекција Критеријума оцењивања** и то:

* ученици који за време наставе на даљину нису имали техничке могућности за рад од куће (пратили су наставу преко РТС планете и читали лекције из уџбеника) само су одговарали у свеске на постављена питања из претходне три области (без могућности да креирају презентације, програмирају на рачунару и претражују неки садржај на Интернету). Ти ученици су добили шансу у школи да усмено и практично одговарају, уз прилагођене критеријуме (наставник им је више помагао али није било довољно времена за вежбу, па су и задаци који су њима постављани били нешто лакше тежине);
* у случају наставе на даљину наставник није могао бити сигуран да је ученик самостално радио неке активности код куће (креирао презентацију, форматирао Word документ, кретање ликова у Скречу, програмирање у Скречу), те је накнадно у школи проверавао самосталност ученика у раду;
* наставник је поменуо на часу све начине манипулације фолдерима али је од ученика тражио да знају барем један начин рада;
* ученици су презентацију и Word документ креирали и уређивали код куће, а не на часу, како је то ранијих година рађено;
* Стручно веће је одлућило да у овој школској години не реализује област *Пројектна настава* како би ученицима кроз тих неколико часова дали шансу да у школи више вежбају програмирање у Скречу;
* на часовима је било мање времена за дискусију и вођење расправе на неку тему (критеријум за оцену одличан (5)).